मधेपुरा / मधुबनी : अंतरराष्ट्रीय मैथिली परिषदक मधेपुरा शाखा केर तत्वावधान में 25सम अंतरराष्ट्रीय मैथिली सम्मेलन मधेपुरा कालेज परिसर मे आगामी 22 आ 23 दिसंबर केँ आयोजित कैल जाओत। इ जानकारी परिषदक केन्द्रीय अध्यक्ष संगे वरिष्ठ साहित्यकार डा. कमलकांत झा दैत कहला जे दू दिवसीय 25सम अंतरराष्ट्रीय मैथिली सम्मेलन मे मिथिला राज्यक मांग जोरशोर सऽ उठाओल जाएत आ संघर्षक बिगुल फूंकल जाएत। सम्मेलनक पहिल दिन उद्घाटन सत्रक बाद कवि सम्मेलनक आयोजन कैल जाएत। सम्मेलनक दोसर दिन मिथिला राज्यक आवश्यकता विषय पर परिचचा आ अन्य विविध कार्यक्रमक आयोजन कैल जाओत। एहिमे भारत आ नेपालक सैकड़ों मैथिल कार्यकर्ता, विद्वानगण साहित्यकार आदि भाग लेता। 